ઈન્ડિયન પ્રીમિયર લીગમાં શનિવાર ચેન્નઈ સુપર કિંગ્સ અને રોયલ ચેલેન્જર્સ બેંગ્લોર વચ્ચે મુકાબલો થશે. ચેન્નઈની ટીમ ખૂબ જ શાનદાર પ્રદર્શન કરી રહી છે જ્યારે બીજી તરફ કોહલીની આગેવાનીવાળી બેંગ્લોરની ટીમ હજી સુધી લય પકડી શકી નથી. આ મેચ જીતીને ધોનીની ટીમ પ્લેઑફની વધુ નજીક પહોંચવાની જ્યારે RCB પ્લેઑફમાં પ્રવેશવાની આશા જીવંત રાખવાના ઈરાદાથી મેદાનમાં ઉતરશે. ચેન્નઈ સુપરકિંગ્સ અને રોયલ ચેલેન્જર્સ બેંગ્લોર વચ્ચે અત્યાર સુધી કુલ 21 મેચો રમાઈ છે, જેમાંથી ચેન્નઈએ 13 અને બેંગ્લોરે 7 મેચ જીતી છે જ્યારે 1 મેચનું પરિણામ નીકળી શક્યું નથી. આ મેચમાં જે મુખ્ય ખેલાડીઓ પર બધાની નજર રહેશે તે નીચે પ્રમાણે છે.